<classify> Kufuatia kutangazwa kusaini makaba mpya wa kuendelea kuitumikia klabu ya Simba, Habari za uhakika ni kwamba mshambulizi wa Mabingwa hao Ligi Kuu Tanzania Bara John Bocco inaelezwa amesaini mkataba pia na timu ya Polokwane inashiriki Ligi Kuu Afrika Kusini. Akifanya mahojiano na kupitia kipindi cha Sports Headquarters kinachorushwa na kituo cha redio cha Efm moja ya watu wa karibu wa klabu ya Polokwane City amesema John Bocco alisaini mkataba na klabu hiyo mapema mwezi April mwaka huu kutokana na mkataba na klabu yake kuelekea ukingoni. Nimeshangazwa na taarifa za John Bocco kusaini mkataba na klabu ya Simba wakati tayari ni mchezaji wa Polokwane, ninachoweza kusema ni kwamba, pengine John Bocco hakuwa tayari kufanya kazi Afrika Kusini. Ninachoweza kusema labda ni vilabu vyote viwili kukaa kwa pamoja na kufikia makubaliano kuangalia namna gani ya kutatua tatizo, amesema. Lakini kwa sasa ninachoweza kusema na kuhitimisha ni kwamba Bocco ni mchezaji wa Polokwane City. Simba ndiyo wanapaswa kuwasiliana na Polokwane ili kujua namna ya kutatua suala hili.  <topic>: MICHEZO 